**פאר טסי** (נולד ב-10 במאי 1984) הוא זמר-יוצר ומלחין פופ ומוזיקה מזרחית ים-תיכונית ישראלי, זוכה פסטיבל הזמר והפזמון לשנת 2013 ופרס אקו"ם לשיר השנה 2015 ולאלבום השנה 2023.

ביוגרפיה
--------

פאר טסי נולד בפרדס חנה ושם גדל והתחנך. טסי החל לשיר כבר בגיל שש בבית הכנסת התימני שבשכונת נעוריו, ובמהלך נעוריו הופיע במקומות ואירועים רבים ומגוונים, כגון מועדוני קריוקי ומסיבות.

החל את שירותו בצה"ל כלוחם בחטיבת כפיר. במהלך שירותו הצבאי הופיע בתחרות ה"זמיר של השרון", שיזמה חברת "הוט".

עם סיום השירות הצבאי, התקבל ללהקת הבידור של רשת מלונות "פתאל" בים המלח, ובהמשך אף מונה למנהל האמנותי של הלהקה. לאחר כשנה, החליט מנכ"ל הרשת לבנות עבור טסי הופעת יחיד, וטסי הפך ל"זמר הבית" של רשת המלונות. כעבור שנתיים, לאחר שצבר ניסיון בתחום המוזיקלי והבימתי, החליט טסי לעזוב את הרשת כדי להתחיל ולעבוד על אלבום בכורה משלו.

### 2009–2012: תחילת הקריירה המוזיקלית

בשנת 2009 יצא הסינגל הראשון שלו, "אהבת אמת".

בשנת 2011 יצא השיר "סיכוי נוסף", שזכה להצלחה ברדיו. בהמשך אותה שנה הוציא את הדואט "עושה אותי משוגע" עם הזמר אלון דה לוקו.

בשנת 2012 פרסם את השיר "סליחה", שהושמע ברדיו. בהמשך הוציא את "הכל יכול", גרסת כיסוי לשיר של צמד "הבליינים" (מאור כהן ואורן לוטנברג), שגם הוא הושמע ברדיו.

### 2013: אלבום בכורה

בשנת 2013 זכה במקום הראשון ב"פסטיבל הזמר והפזמון" של רשות השידור עם השיר "תחזרי", אותו יצר יחד עם דודו מתנה לזכרה של תאיר ראדה. טסי הוא הזמר המזרחי/ים-תיכוני היחיד שהשתתף באותו פסטיבל אשר שודר בערוץ הראשון. ב-5 בפברואר 2013 הוציא לאור את השיר "תחזרי" כסינגל, שהיה לאחד השירים המושמעים ביותר באותה שנה.

ב-24 באפריל 2013 הוציא את השיר "כמו שיכור", וב-24 ביוני הוציא את השיר "דפיקות הלב", שזכה להצלחה והפך ללהיט. הסינגל האחרון לפני צאת האלבום היה "בלי לומר שלום". ב-26 בנובמבר יצא אלבום הבכורה של טסי, עליו עבד במשך ארבע שנים. האלבום הגיע למעמד של "אלבום זהב".

באותה שנה גם כתב והלחין שלושה שירים לאייל גולן: את הלהיט "מתפלל", את שיר הנושא של האלבום "הלב על השולחן".

### 2014 - אלבום שני

טסי בהופעה בנשר, יולי 2014
בתחילת 2014 כתב והלחין את השיר "אהבתי בלחש" מתוך האלבום "ימים יגידו" שיצא באפריל אותה שנה. בנוסף כתב לנסרין קדרי את השיר "לאן המשכת".

בחודש מאי, הוציא טסי את הסינגל הראשון מאלבומו השני "רוקד עם הכאב". ב-14 ביולי הוציא את הסינגל השני מהאלבום, "אל תהיי עצובה", לפרויקט של שרים לשמשון. ב-9 באוגוסט הוציא את הסינגל "דינה דינה".

השיר "בואי ניפגש" מתוך האלבום הגיע למקום העשירי במצעד השבועי של מדיה פורסט.

#### דרך השלום

ב-25 באוקטובר 2014 הוציא טסי את הסינגל "דרך השלום". השיר הפך ללהיט ישראלי פופולרי מאוד, והיה לשיר המושמע ביותר ברדיו במשך חמישה שבועות ברציפות, הגיע למקום הראשון של המצעד של "מדיה פורסט", בנוסף היה לאחד השירים המושמעים ביותר של אותה שנה עם למעלה מ-37 מיליון צפיות ביוטיוב. מנתונים שנבדקו נמצא שהשיר מושמע ביוטיוב על ידי אוהדים מארצות שונות כמו צרפת, ארצות הברית, בלגיה[דרוש מקור: לא מוזכר במקור המקושר]. השיר גם צעד בראש מצעדי תחנות הרדיו השונות, בין היתר שלושה שבועות רצופים בראש המצעד השבועי של גלגלצ ושל רשת ג'. השיר נכלל באלבומו השני של טסי, "כוחה של אהבה". השיר זכה בפרס אקו"ם בתואר "שיר השנה".

### 2015–2016: אלבום שלישי ורביעי

ב-2015 כתב והלחין את השירים "השמיים הם הגבול", ו"שקרים" (ביחד עם אריק זנטי), מתוך האלבום "בסוף כל יום" של אייל גולן. ואת השיר "לנשום אותך" מתוך האלבום "שרית חדד" של שרית חדד.

ב-7 במאי 2015 הוציא את הסינגל הראשון מהאלבום השלישי שלו "משקה יקר". השיר זכה להצלחה והשמעות בכל תחנות הרדיו והגיע למקום השני במצעד השבועי של מדיה פורסט. ב-18 באוגוסט יצא הסינגל השני מהאלבום, "היי מאמא", וב-18 באוקטובר יצא הסינגל השלישי, "אם תחכי לי".

ב-2 בינואר 2016 הוציא טסי את הסינגל הרביעי "תוציא תוציא" מתוך האלבום החדש. ב-6 בפברואר הוציא את הסינגל החמישי "כמה דמעות", הסינגל האחרון לפני צאת אלבומו השלישי, וב-14 במרץ יצא אלבומו השלישי "מה נשים רוצות".

ב-6 ביוני הוציא טסי דואט משותף עם הזמרת עדן בן זקן בשם "כל העיר שלנו". ב-1 באוגוסט הוציא את השיר "כמה טוב", סינגל אחרון לפני צאת אלבומו הרביעי, ובספטמבר הוציא את האלבום המלא, "שחור או לבן".

### 2018–הווה: אלבום חמישי, שישי ושביעי

בתחילת שנת 2018, שיתף פעולה עם זמרים שונים בפרויקט "הפוך לשנינו". במסגרת הפרויקט הקליט את הדואט "מאושרים" יחד עם טליסמאן.

ב-2019 הוציא את הסינגל "רוקדת" יחד עם הראפר רון נשר. במרץ הוציא את "שלוש בלילה", יחד עם הזמרת שרית אביטן ואת "שופט כל הארץ" עם ציון גולן. ב-23 במאי, לאחר שעזב את חברת שרית הפקות, פאר טסי החליט לצאת לדרך עצמאית, והוציא את שיר הבכורה הראשון שלו כמפיק עצמאי, שנקרא "מי אני". לאחר מכן הוציא טסי את שאר שירי האלבום, בניהם "הולך ומתרחק", "חורף בחלון" ו"האיפור שלך" השיר האחרון באלבום ״פרק א׳ נגמר״.

ב-21 במרץ 2021 יצא השיר "בלונים" של אייל גולן אותו כתב ביחד עם טאליסמאן ואיתן דרמון. וב־23 במאי הוציא את הסקיצה לאותו השיר ליוטיוב לאחר בקשות ממעריציו. ב-5 במאי יצא השיר "דבר אליי עם העיניים" של עדן בן זקן אותו כתב ביחד עם טאליסמאן, וב-7 בדצמבר הוציא את המיני אלבום *5 Seasons*.

ב-20 בספטמבר 2022 יצא השיר "פותח את ידיך" של פרויקט ותן חלקנו בביצוע שלו יחד עם ישי ריבו, משה פרץ ועקיבא תורג'מן.

ב-10 בנובמבר 2022 השיק טסי בהפתעה את אלבומו השביעי רדיו שטח. האלבום זכה לביקורות אוהדות בקרב מבקרי המוזיקה, ובתואר אלבום השנה בפרסי אקו"ם.

בשנת 2023 הוציא בצל מלחמת חרבות ברזל את השיר "לא תירא" שכתב והלחין איתן דרמון.

### השתתפות בפרסומות

* ב-2014 הופיע טסי לצד גידי גוב בפרסומת לבזק.
* בקיץ 2016 הופיע טסי בפרסומת של משקה האנרגיה "BLU" עם השיר "משקה יקר".

חיים אישיים
-----------

טסי נשוי לטל שושן ולשניים בת ושני בנים.

פרסים
-----

* 2013 - זוכה פסטיבל הזמר והפזמון.
* 2015 - פרס אקו"ם לשיר השנה.
* 2023 - פרס אקו"ם לאלבום השנה.

דיסקוגרפיה
----------

### אלבומי אולפן

* 2013: פאר טסי
* 2014: כוחה של אהבה
* 2016: מה נשים רוצות
* 2017: שחור או לבן
* 2018: הפוך לשנינו
* 2021: פרק א' נגמר
* 2022: רדיו שטח

### מיני-אלבומים

* 2021: 5 Seasons

קישורים חיצוניים
----------------

ויקישיתוף מדיה וקבצים בנושא **פאר טסי** בוויקישיתוף
* פאר טסי, ברשת החברתית פייסבוק
* פאר טסי, ברשת החברתית אינסטגרם
* פאר טסי, סרטונים בערוץ היוטיוב
* פאר טסי, במיזם "אישים" לתיעוד היצירה הישראלית
* פאר טסי, במסד הנתונים הקולנועיים IMDb (באנגלית)
* פאר טסי, באתר שירונט
* פאר טסי, באתר אייטונס (באנגלית)
* פאר טסי, באתר ספוטיפיי
* פאר טסי, באתר MusicBrainz (באנגלית)
* פאר טסי, באתר דיזר
* פאר טסי, באתר Discogs (באנגלית)
* פאר טסי, באתר Tab4u
* פאר טסי, באתר סטריאו ומונו
* פאר טסי, דף שער בספרייה הלאומית
* אסף נבו, ‏פאר טסי: "ריאליטי מאריך את הדרך במקום לקצר", באתר ‏מאקו‏, 23 בינואר 2013
* אסף נבו, ‏פאר טסי הזוכה של פסטיבל הזמר 2013, באתר ‏מאקו‏, 31 בינואר 2013
* אלמוג הירש, העבודה משתלמת: פאר טסי באלבום בכורה, באתר "פרוגי", 30 בנובמבר 2013
* חגי אוזן‏, רעש וסלסולים: האיש שנתן לאייל גולן מילים מדבר, באתר וואלה!‏, 8 בדצמבר 2013
* דניאל שירין, פאר טסי: לאייל גולן מגיעה התנצלות, באתר nrg‏, 8 בינואר 2014
* עמוס אורן, פאר טסי רוצה להיות אייל גולן, באתר "הבמה", 20 בפברואר 2014
* רן בוקר, ילד חרוץ או שחצן גס רוח: מי אתה, פאר טסי?, באתר ynet, 17 בדצמבר 2014
* רועי בהריר פרל‏, טעון קיפוח 20: פאר טסי הוא המלך החדש של המוזיקה הישראלית, באתר וואלה!‏, 18 בדצמבר 2014
* יונתן ריגר, סמול טוק, באתר ynet סרטונים
* איתי סגל, "זה שגלגלצ משמיעים רק את 'דרך השלום' - זו בעיה שלהם. הם מפסידים, לא אני. הם לא מעניינים אותי. הם לא מדד לשום דבר. המדד האמיתי זה רק העם", באתר ynet, 1 ביולי 2016
* שגיא בן נון‏, "'דרך השלום' זה השיר היחיד שלי שהושמע ברדיו": פאר טסי סוגר חשבון, באתר וואלה!‏, 29 ביוני 2017
* שגיא בן נון‏, "עם כל הכבוד לסטטיק ובן אל, אין להם מגה להיט כמו 'דרך השלום'", באתר וואלה!‏, 23 במאי 2019

הערות שוליים
------------

1. ↑  אסף נבו, ‏פאר טסי בשיר החתונה המושלם: "אהבת אמת", באתר ‏מאקו‏, 1 בנובמבר 2009
2. ↑  אסף נבו, ‏הסיכוי הנוסף של פאר טסי, באתר ‏מאקו‏, 26 במאי 2011
3. ↑  אסף נבו, ‏בכורה: הדואט של אלון דה לוקו ופאר טסי, באתר ‏מאקו‏, 3 באוגוסט 2011
4. ↑  אסף נבו, ‏פאר טסי מבקש "סליחה", באתר ‏מאקו‏, 24 באוקטובר 2012
5. ↑  אסף נבו, ‏פאר טסי ה"בליין" החדש: "הכל יכול יכול", באתר ‏מאקו‏, 18 בדצמבר 2012
6. ↑  אסף נבו, ‏פאר טסי הזוכה של פסטיבל הזמר 2013, באתר ‏מאקו‏, 1 בפברואר 2013
7. ↑  אסף נבו, ‏פאר טסי בשיר הזכייה בפסטיבל הזמר: "תחזרי", באתר ‏מאקו‏, 5 בפברואר 2013
8. ↑  שיר פרידה: פאר טסי – "בלי לומר שלום", ‏6 באוגוסט 2013 (ארכיון)
9. ↑  פאר טסי באלבום הבכורה (ארכיון)
10. ↑  אסף נבו, ‏כוחה של אהבה: פאר טסי קיבל "אלבום זהב" שני, באתר ‏מאקו‏, 15 בינואר 2015
11. ↑  אסף נבו, ‏אייל גולן: "אני חוזר להתעסק במה שאני באמת יודע לעשות", באתר ‏מאקו‏, 1 בדצמבר 2013
12. ↑  אסף נבו, ‏הלב של אייל גולן כבר מונח על השולחן, באתר ‏מאקו‏, 14 במרץ 2013
13. ↑  המצעד השבועי של מדיה פורסט, באתר מדיה פורסט, ‏15–21 בפברואר 2015
14. ↑  אסף נבו, ‏חמסה עליך פאר טסי: חמישה שבועות בפסגה, באתר ‏מאקו‏, 3 בינואר 2015
15. ↑  אסף נבו, ‏"מסתובב" הוא השיר הכי מושמע בישראל ב-2014, באתר ‏מאקו‏, 1 בינואר 2015
16. ↑  ארכיון תוצאות המצעדים (ארכיון)
17. ↑  אסף נבו, ‏"כוחה של אהבה": פאר טסי באלבום חדש, באתר ‏מאקו‏, 24 בנובמבר 2014
18. ↑  המצעד השבועי של מדיה פורסט, באתר מדיה פורסט, ‏10-16 במאי 2015
19. ↑   אמני ישראל - פותח את ידיך, סרטון בערוץ "ותן חלקנו", באתר יוטיוב (אורך: 03:37)
20. ↑  רן בוקר, פרס אקו"ם: "רדיו שטח" של פאר טסי הוא אלבום השנה; "לך לישון" השיר המושמע ביותר, באתר ynet, 1 ביוני 2023
21. ↑  *פאר טסי - לא תירא (Prod. By Arik Znati)*, נבדק ב-2023-10-23
22. ↑  תגידו מזל טוב: פאר טסי מתחתן עם בחירת לבו, באתר nrg

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007358252605171
* MusicBrainz: 27edce00-5e24-4520-835b-ef610275c441
* VIAF: 4705150382211113500004
* WorldCat: viaf-4705150382211113500004

 |